The R&D Studio

The R&D Studio Sdn. Bhd. (atau lebih dikenali sebagai R&D Studio) merupakan sebuah studio kreatif bertaraf MSC yang membangunkan kandungan animasi dan aksi langsung untuk pasaran tempatan dan antarabangsa.

Sejak penubuhan pada tahun 2011, R&D Studio telah menghasilkan beberapa filem pendek animasi yang meraih pencapaian dan anugerah dari pesta filem dan animasi antarabangsa.

Filemografi

Pencapaian dan Anugerah 
Filem pendek Batik Girl mendapat sambutan yang sangat baik di peringkat antarabangsa. Setelah lebih setahun bertanding di pesta filem dan animasi antarabangsa, Batik Girl memenangi anugerah filem animasi terbaik di ‘20th DigiCon6 ASIA’ di Jepun dan ‘5th Felacos Festival de Largos y Cortos de Santiago’ di Chile. Filem tersebut juga menjadi pilihan untuk ditayang di 28 pesta filem dan animasi antarabangsa.

Tiga filem pendek terbaru dari R&D Studio yang dihasilkan tahun 2021; Framed Memories, The Dalang’s Tale dan Kuihpocalypse juga telah dipilih untuk ditayangkan di beberapa pesta filem dan animasi.